stanford-oval/wikipedia huggingface dataset:
עמיר
היסטוריה > מלחמת העצמאות והשנים הראשונות למדינה

במהלך המלחמה, הקיבוץ נחשב ליישוב ספר אך לא ליישוב "בקו הראשון". ערב המלחמה ופלישת צבאות ערב, נותקה הגישה הראשית לקיבוץ וחבר קיבוץ נפל בהגנת היישוב.
חברי הקיבוץ לחמו במסגרת ההגנה ולאחר מכן במסגרת צה"ל וכן סייעו אזרחית ליישובים הסמוכים אשר שכנו על קו הגבול. מספר חברי משק נפלו בשבי הסורי במהלך הקרב על משמר הירדן ומספר חברים נוספים נפלו בקרבות הגנה והתקפה באזור.
במהלך תקופת הלחימה הנשים והילדים פונו לחדרה ולקריית חיים.
בשנות ה-50 חווה הקיבוץ תקופת פריחה וצמיחה. האדמות החדשות שניתנו לקיבוץ לאחר המלחמה אפשרה הגדלת והרחבת פעילויות חקלאיות קיימות, יוזמות חדשות, הקמת מפעלי תעשייה והגדלת ההון האנושי במשק.
מיקומו של הקיבוץ על גשת נהר הירדן גרם להצפות תכופות של הקיבוץ אשר גרמו לנזק רב. בחורף 1963 חווה הקיבוץ שיטפון עז אשר גרם להצפה ברוב שטחי הקיבוץ. בשל ההצפה ניזוקו מספר רב של בתי מגורים וענפים וכמו כן למשק החי של הקיבוץ. בשל נזקי השיטפון, מספר רב של מוסדות מדינה (כוחות הביטחון, משרדי ממשלה ומע"צ) התגייסו לעזרה וחילוץ חברי הקיבוץ והילדים. כחלק מניסיונות לניקוז מי הגשמים והירדן הופעלו משאבות אשר ניקזו במשך מספר שבועות את המים מהקיבוץ אל הירדן. במהלך השיטפון, חברי הקיבוץ וילדיהם שהו ברובם בקיבוצים שמיר, נאות מרדכי ולהבות הבשן.
היסטוריה > השנים האחרונות

בשנת 2023 הסתיימה בניית שכונת "דולב", אשר מהווה חלק מתוכנית ההתחדשות של הקיבוץ. השכונה הוקמה במרכז הקיבוץ, בשונה משכונות הרחבה אחרות.
במהלך מלחמת חרבות ברזל, הקיבוץ ותושביו לא פונו. במהלך המלחמה דווח על מספר נפילות בשטח הקיבוץ.
אתרים ונקודות עניין > האמפיתיאטרון

בעמיר קיים אמפיתיאטרון חרב, אשר נבנה בשנת 1952 ושמו היה "אמפיתיאטרון עמק החולה". המבנה אשר כיום חרב לחלוטין, קרוי עד היום בפי תושבי המקום "האמפי". המתחם בנוי ממבנה גדול המשמש כבמה ואחורי הקלעים ומצדו השני בשורות מושבי הצופים. עת פתיחתו, הכיל המתחם כ-1700 מקומות ישיבה אך בהמשך הורחב כך שיכיל 3000 מקומות.
המתחם הוקם על מנת לשרת את תושבי הסביבה ולקדם את הפעילות התרבותית בעמק החולה. טקס הפתיחה והופעת הבכורה, אשר בוצעה על ידי התזמורת הפילהרמונית הישראלית התקיים ב-7 באוגוסט 1952. בטקס זה נכחו כ-2500 צופים.
תושבי הסביבה נהגו להגיע לקיבוץ רכובים על סוסים וטרקטורים על מנת לצפות במופעים. בשל חשיבותו, המועצה האזורית השקיעה משאבים רבים בפיתוח סביבת המבנה ובהקטנת הרעש ממפעלים סמוכים. בשנת 1969 האמפי נסגר לשימוש. בשנת 1979 בוצעו עבודות שיקום באמפי על מנת להכשיר את שימושו, על ידי תלמידי בית הספר עינות ירדן.
אתרים ונקודות עניין > בית הספר עינות ירדן

ראו "עינות ירדן"
אתרים ונקודות עניין > שביל עמי

ראו "שביל עמי"
אתרים ונקודות עניין > גשר יוסף

ראו "גשר יוסף"
חינוך

ילדי הקיבוץ בגילאי היסודי לומדים בבית הספר "לב העמק" בקיבוץ נאות מרדכי.
בשנים האחרונות נוסד בית ספר יסודי חינוכי-דמוקרטי בשם "עינת הגליל" בקיבוץ. בבית הספר לומדים כ-120 תלמידים בכיתות א'-ו'.
בקיבוץ נמצא בית הספר התיכון האזורי "עינות ירדן" המשרת תלמידים מקיבוצי המועצה האזורית הגליל העליון ומתנהל ברוח דמוקרטית.
בעמיר נמצאת "היחידה לקידום נוער גליל עליון" אשר מהווה מסגרת חלופית במתכונת אקסטרנית לבית ספר תיכון עבור כ-30 נערים.
החל משנת 2023, פועלת המכינה הקדם צבאית מכינת גליל עליון בקיבוץ.
כלכלת הקיבוץ

הקיבוץ החל בתהליך הפרטה החל משנת 2000 וכיום הוא קיבוץ מתחדש המתנהל בצורה מופרטת.
כלכלת הקיבוץ מתבססת הן על ענפי החקלאות והתעשייה המסורתיים והן על ידי השכרת נדל"ן למגורים ומסחר.
בשנים האחרונות נפתחו מספר בתי עסק בקיבוץ כגון מכוני פילאטיס וכושר, מסעדות, בתי קפה וברים.
כלכלת הקיבוץ > בין ענפי הקיבוץ

ענפים חקלאיים: רפת, לול, גידולי שדה, מטעים, מדגה
תעשייה: מפעל מוצרי נייר בבעלות פרטית (בעבר טפנוקים), מפעל הדפסות משי בבעלות הקיבוץ
השכרת נדל"ן הן למגורים והן למסחר
אישים ידועים

דגנית שטרן-שוקן
טולי באומן
שלומית באומן
ציונה גרוסמרק
גלריה

קיבוץ עמיר, מבט אווירי לכיוון דרום מערב
נהר הירדן הזורם בסמוך לקיבוץ. ניתן לראות מספר רב של מבלים המשיטים קיאקים בנהר.
עמיר, נהר הירדן ובמרכז גשר יוסף. ניתן לראות את האמפי מעט משמאל לגשר.
ראו גם

בית הספר הדמוקרטי עינות ירדן
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
1 2  אסתי אהרונוביץ, קיבוץ פיצוץ וקיבוץ רצוץ, באתר הארץ, 30 במרץ 2005
↑  ⁨⁨הארץ⁩, 11 ינואר 1951⁩ - קיבוץ "עמיר" בעמק ההולה
1 2  כל מקום ואתר מדריך שלם להכרת הארץ, משרד הביטחון – ההוצאה לאור והוצאת כרטא 1980 עמ' 377
1 2 3 4  Einhashofet, מאוצרות ארכיון עין השופט: פנינים מחגיגות ה-70 לקיבוץ עמיר, באתר מאוצרות ארכיון עין השופט, ‏יום שלישי, 30 באוקטובר 2018
1 2 3 4 5 6 7 8 9  הארץ⁩, 11 ינואר 1951⁩ - קיבוץ "עמיר" בעמק ההולה
↑  ⁨⁨האומה (תל אביב)⁩, 1 אוגוסט 2024⁩ - יעל זרובבל
↑  ⁨⁨הארץ⁩, 28 ינואר 1963⁩ - קיבוץ עמיר עדיין מוצף כאי בים
↑  ⁨⁨על המשמר⁩, 1 פברואר 1963⁩ - קיבוץ עמיר מודה למוסדות ולידידים
↑  קיבוץ עמיר - שכונת דולב, באתר א.ב. רימונים
↑  אזעקות, פיצוצים ופחד מנפילות: שגרת החיים בקיבוץ עמיר שלא פונה, באתר mynetafula, ‏2024-05-19
↑  שרון כידון, שגרת מלחמה במפעל ליד גבול לבנון: "עובדים עם משפחות בת"א גם מגיעים", באתר ynet, 7 בדצמבר 2023
↑  אביהו שפירא, איתן גליקמן, המטח לאצבע הגליל: נפילה ליד מפעל בקיבוץ עמיר, באתר ynet, 20 ביולי 2024
↑  אלי אשכנזי, אמיר בוחבוט, גיא אלסטר‏, אחרי תקיפת צה"ל בדרום לבנון - מטחים כבדים לעבר הגולן והגליל: נפילה בקיבוץ עמיר, באתר וואלה, 20 ביולי 2024
1 2  מרכז תקשורת תל חי מראיין רמי רודן ז"ל, 1954 - אמפיתאטרון אזורי הקמה בקיבוץ עמיר
1 2  על המשמר⁩, 11 אוגוסט 1952⁩ - חונך האמיפתיאטרון האזורי בחולה
↑  ⁨⁨הארץ⁩, 7 אוגוסט 1952⁩ - אמפיתיאטרון של משקי עמק החולה
↑  ⁨⁨מעריב⁩, 21 ספטמבר 1979⁩ - האמפיתיאטרון שליד עמיר ייפתח מחר
↑  קיבוץ עמיר, גליל עליון, באתר www.homee.co.il
↑  בית ספר עיינת הגליל עמיר, באתר אולסקול
↑  magazineKesem, "יציאת מצרים" של 'עינת הגליל', באתר בגליל העליון והסביבה, ‏2019-05-25
↑  מנהלת מספר אחת, באתר www.galil-elion.org.il
↑  חיליק גורפינקל, סוביניון בלאן בגליל: "אנשים שותים גם תחת מופע אורקולי של יירוטי כיפת ברזל", באתר כלכליסט, 1 בספטמבר 2024
| --- | --- |
בקרת זהויות :  NLI: 987007465732005171  LCCN: no2011123268  VIAF: 176914968   WorldCat (עם VIAF): 176914968 
מפה מתקופת המנדט, בחלק הדרומי ניתן לראות היכן שכן עמיר (ליד המיקום הנוכחי של קיבוץ להבות הבשן)
תקועה (סרט)

| --- | --- |

כרזת הסרט
 בימוי:  ג'ייסון רייטמן 
 הופק בידי:  ג'ייסון רייטמן דיאבלו קודי שרליז ת'רון לאיין אלפון ראסל סמית' מייסון נוביק
 תסריט:  דיאבלו קודי 
 עריכה:  דנה גלוברמן 
 שחקנים ראשיים:  שרליז ת'רון  פאטון אוזוולט  פטריק וילסון  אליזבת ריזר
 מוזיקה:  רולף קנט 
 צילום:  אריק סטילברג 
 מדינה:  ארצות הברית 
 חברת הפקה:  Mandate Pictures, Mr. Mudd, פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  16 בדצמבר 2011
 משך הקרנה:  94 דק' 
 שפת הסרט:  אנגלית 
 סוגה:  דרמה קומית, סרט קומדיה, קומדיה טראגית 
 מקום התרחשות:  מינסוטה 
 תקציב:  12,000,000 דולר
 הכנסות:  22,654,650 דולר
 הכנסות באתר מוג'ו:   youngadult
 www.youngadultmovie.com
 דף הסרט ב־IMDb
 
תקועה (באנגלית: Young Adult) הוא סרט קומדיה שחורה אמריקאי משנת 2011 בבימויו של ג'ייסון רייטמן, אודות סופרת צללים (שרליז ת'רון) החוזרת לביקור בעיירת נעוריה. בסרט משחקים גם פאטון אוזוולט, פטריק וילסון ואליזבת ריזר. הסרט זכה לביקורות מהללות והיה מועמד למספר פרסים.
עלילה

מייבס גארי (שרליז ת'רון) היא גרושה בת 37, סופרת צללים המתגורת במיניאפוליס בגפה. במהלך עבודתה היא מקבלת אימייל מחברה לשעבר באדי סלייד (פטריק וילסון) המזמין אותה לחגיגת הולדת בתו. מייבס מחליטה לנסוע לעיירת נעוריה במטרה להתאחד עם סלייד. כשהיא חוזרת לעיירה, היא פוגשת מכרים מהעבר כמו מאט פריהוף (פאטון אוזוולט) ובת' סלייד (אליזבת ריזר), אשתו של סלייד. לאחר כמה ניסיונות לא מוצלחים לחזר אחר סלייד היא מגיעה לביתו במהלך חגיגת הולדת בתו. במסיבה היא משתכרת, אך סלייד ובת' מעמידים אותה במקומה. לבסוף מייבס מחליטה לשוב למיניאפוליס.
צוות שחקנים

שרליז ת'רון - מייבס גארי
פאטון אוזוולט - מאט פריהוף
פטריק וילסון - באדי סלייד
אליזבת ריזר - בת' סלייד
קולט וולף - סנדרה פריהוף
האטני פארק - ויקי רובאק
ג'יי קיי סימונס - הבוס של מייבס
ביקורות והכנסות

הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 80% בהתבסס על 173 מבקרים. המגזין "Metacritic" העניק לסרט ציון של 71 מתוך 100. מבקר הקולנוע רוג'ר איברט נתן לסרט שלושה כוכבים וחצי מתוך ארבעה.
הסרט יצא בארצות הברית בתפוצה מוגבלת ב-16 בדצמבר 2011. בשבוע הראשון לצאתו הכניס הסרט כ-439 אלף דולר וזאת על אף שהוקרן רק בשמונה אולמי קולנוע. שבוע מאוחר יותר, הכניס הסרט כ-5 מיליון דולר ומוקם במקום ה-12 בטבלת הסרטים המכניסים ביותר לשבוע זה. נכון ליוני 2012 הסרט הכניס כ-16,311,571 בארצות הברית וכ-6,343,079 מחוץ לארצות הברית.
פרסים ומועמדויות

מועמדות לפרס האדי בקטגוריית העריכה הטובה ביותר (דנה גאלברמן)
מועמדות לפרס בחירת המבקרים בקטגוריית השחקנית הטובה ביותר (שרליז ת'רון)
מועמדות לפרס בחירת המבקרים בקטגוריית השחקן המשנה הטוב ביותר (פאטון אוזוולט)
מועמדות לפרס בחירת המבקרים בקטגוריית התסריט המקורי הטוב ביותר (דיאבלו קודי)
מועמדות לפרס גלובוס הזהב בקטגוריית השחקנית הטובה ביותר בסרט קומדיה או במחזמר (שרליז ת'רון)
מועמדות לפרס הסאטיל בקטגוריית השחקנית הטובה ביותר (שרליז ת'רון)
מועמדות לפרס איגוד התסריטאים בקטגוריית התסריט המקורי הטוב ביותר (דיאבלו קודי)
מכסחי השדים: החיים שאחרי

| --- | --- |
כרזת הסרט הרשמית
כרזת הסרט הרשמית
 בימוי:  ג'ייסון רייטמן 
 הופק בידי:  איוון רייטמן 
 תסריט:  גיל קינן, ג'ייסון רייטמן 
 עריכה:  דנה גלוברמן 
 שחקנים ראשיים:  מקנה גרייס בוקים וודביין Sydney Mae Diaz Celeste O'Connor אוליביה ויילד (Gozer the Gozerian) ג'יי קיי סימונס (Ivo Shandor) סיגורני ויבר (דיינה בארט) אנני פוטס (Janine Melnitz) דן אקרויד (ריימונד סטנץ) קארי קון פין וולפהארד ארני הדסון (Winston Zeddemore) פול ראד ביל מארי (פיטר ונקמן) טרייסי לטס אוליבר קופר בילי בריק 
 מדבבים:  שוהרה אע'דאשלו (Gozer the Gozerian) ג'וש גד 
 מוזיקה:  רוב סימונסן 
 צילום:  אריק סטילברג 
 מדינה:  ארצות הברית 
 חברת הפקה:  סרטי סוני, סרטי קולומביה 
 חברה מפיצה:  סרטי סוני 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 19 בנובמבר 2021 ישראל 25 בנובמבר 2021
 משך הקרנה:  124 דק' 
 שפת הסרט:  אנגלית
 סוגה:  קומדיית אימה, סרט הרפתקאות
 מקום התרחשות:  ניו יורק 
 תקציב:  75 מיליון דולר
 הכנסות:  118.9 מיליון דולר
 הכנסות באתר מוג'ו:   tt4513678
 סרט קודם:  מכסחות השדים 
 סרט הבא:  "מכסחי השדים: אימפריה קפואה" (2024)
 www.ghostbusters.com
 דף הסרט ב־IMDb
 
מכסחי השדים: החיים שאחרי (באנגלית: Ghostbusters: Afterlife) הוא הסרט הרביעי בזיכיון "מכסחי השדים". הוא יצא לאקרנים ב-11 בנובמבר 2021. הסרט הוכרז רשמית לראשונה בינואר 2019 ובוים על ידי ג'ייסון רייטמן, בנו של איוון רייטמן, הבמאי של שני סרטי הזיכיון הראשונים. בניגוד ל"מכסחות השדים" שהיה הסרט השלישי בזיכיון אך היה אתחול, "מכסחי השדים: החיים שאחרי" הוא המשך ישיר לשני הסרטים המקוריים.
ב-16 בינואר שוחרר ברשת האינטרנט טיזר רשמי ראשון, ובו צוין קיץ 2020 כתאריך השחרור של הסרט. בטיזר מופיעה מכוניתם האיקונית של מכסחי השדים, ה"אקטו-1".
ב-30 במרץ, נחשף כי בעקבות התפרצות נגיף קורונה-ווהאן הפצת הסרט נדחתה תחילה ל-5 במרץ 2021 ואז ל־11 בנובמבר 2021 ולבסוף ל-19 בנובמבר 2021 בארצות הברית.
תקציר העלילה

לאחר שגורשו מביתיהם, קלי (קארי קון), ושני ילדיה, טרבור (פין וולפהארד) ופיבי (מקנה גרייס), נאלצו לעבור לבית כפר בסאמרוויל, אוקלהומה שהוריש להם סבם המנוח של הילדים, בעיירה ישנם רעידות אדמה ודברים מוזרים אשר נגרמים ממכרה ישן שהיה שייך פעם לאיבו שנדור (ג'יי קיי סימונס). הילדים מגלים על ההיסטוריה של סבם, ד"ר אגון ספינגלר (הארולד ראמיס), עם מכסחי השדים המקוריים, אשר נשכחו מהעולם. כאשר מקרים מוזרים מתרחשים, הילדים, יחד עם משפחתם וחבריהם, מוכרחים לפתור את התעלומה הגדולה שסבם השאיר ומשתמשים בחפצים המקוריים של מכסחי השדים, ונהיים היורשים שלהם כדי להציל את העולם.
שחקנים ודמויות

| שם השחקן/ית | שם הדמות | אודות הדמות | הערות |
| --- | --- | --- | --- |
| קארי קון | קלי | אם חד הורית ובתו של ד"ר אגון ספנגלר המנוח. |  |
| פין וולפהארד | טרבור | בנה של קלי, אחיה של פיבי ונכדו של אגון. |  |
| מקנה גרייס | פיבי | בתה של קלי, אחותו של טרבור ונכדתו של אגון. |  |
| פול ראד | גארי גרוברסון | מורה בבית-הספר של פיבי. |  |
| לוגאן קים | פודקאסט | חבר טוב של פיבי לכיתה. |  |
| סלסט או'קונור | לאקי דומינגו | חברה טובה של טרבור לעבודה. |  |
| בילי בריק | זק |  |  |
| ביל מארי | ד"ר פיטר ונקמן |  | הופעת אורח מיוחדת. |
| דן אקרויד | ד"ר ריימונד "ריי" סטנץ |  | הופעת אורח מיוחדת. |
| ארני הדסון | וינסטון זדמור |  | הופעת אורח מיוחדת. |
| אנני פוטס | ג'נין מלניץ |  | הופעת אורח מיוחדת. |
| סיגורני ויבר | דיינה בארט |  | הופעת אורח מיוחדת. |
| הארולד ראמיס | ד"ר אגון ספנגלר |  | ראמיס, שהלך לעולמו ב-24 בפברואר 2014, מופיע בסרט באמצעות קטעי ארכיון ותמונות משני הסרטים הקודמים. |
הערות שוליים

↑  Jason Reitman to Direct Secret ‘Ghostbusters’ Movie, Justin Kroll, variety.com, January 15, 2019
↑  Watch the first teaser for Jason Reitman's secret Ghostbusters movie, Anthony Brenzican, ew.com, January 15, 2019
↑  Galuppo, Mia (30 במרץ 2020). "Sony Delays Release of 'Morbius,' 'Ghostbusters,' More Films Due to Coronavirus". The Hollywood Reporter. ארכיון מ-2020-03-31. נבדק ב-30 במרץ 2020. {{cite web}}:  (עזרה)
1 2  Marc, Christopher (12 בספטמבר 2019). "Ghostbusters: Afterlife Trailer Reveals The Family Is Indeed Related to Egon Spengler". HN Entertainment.co. ארכיון מ-10 בדצמבר 2019. נבדק ב-12 באוקטובר 2019. {{cite web}}:  (עזרה)
1 2 3 4 5  Bankhurst, Adam (27 ביולי 2021). "Ghostbusters: Afterlife - The Entire Cast (So Far)". IGN. נבדק ב-27 ביולי 2021. {{cite web}}:  (עזרה)
1 2 3 4  Mara Reinstein, Bill Murray Spotted Near Ghostbusters 2020 Set with Dan Aykroyd & Sigourney Weaver, movieweb, September 23, 2019
↑  Mara Reinstein, Annie Potts Confirms Return as Janine in Jason Reitman’s ‘Ghostbusters’ Sequel, slashfilm, June 18, 2019
| "מכסחי השדים" |
| --- | --- | --- | --- | --- |
| מכסחי השדים (1984) | מכסחי השדים 2 (1989) | מכסחות השדים (2016) | מכסחי השדים: החיים שאחרי (2021) | מכסחי השדים: אימפריה קפואה (2024) |
ביל מארי‏ • ‏דן אקרויד‏ • ‏הארולד ראמיס • ‏ארני הדסון
שדרות משה דיין (אשדוד)

ערך זה עוסק בשדרה באשדוד. אם התכוונתם לרחובות אחרים על שם משה דיין, ראו .
| --- | --- |

טיילת הספורט, 2011
 מידע כללי
 על שם:  משה דיין, מצביא ומדינאי ישראלי
 אורך:  4.1 ק"מ 
 מיקום
 מדינה:  ישראל ישראל
 עיר:   אשדוד
 שכונה:  מדרום לצפון: רבעים י"ז, ט"ו, י"א, המרינה, הקריה ("הסיטי"), ד'
 מפגשים עיקריים:  שדרות תל חי  שדרות יצחק רבין  שדרות עובד בן עמי  שדרות מנחם בגין  שדרות ירושלים  רחוב רוגוזין  שדרות יצחק הנשיא
 
 קואורדינטות:  31°47′33″N 34°38′03″E﻿ / ﻿31.792615132738°N 34.634099794073°E﻿ / 31.792615132738; 34.634099794073
  מפת מיקום  מפה מפורטת   (למפת אשדוד מוגדלת) שדרות משה דיין(למפת אשדוד רגילה) שדרות משה דיין(למפת השפלה רגילה) שדרות משה דיין(למפת השפלה מוגדלת) שדרות משה דיין  he tabBackground:;tabBorder:#aaa;defaultTab:0;
 
שדרות משה דיין היא שדרה ראשית העוטפת את אשדוד ממערב, ומהווה טיילת וכביש החוף של העיר. היא קרויה על שמו של המצביא והמדינאי הישראלי, משה דיין. ראשיתה בכיכר עין השמש ואחריתה בכיכר הדייגים, בואכה טיילת החוף הצפונית.
לאורך השדרה משתרעת טיילת הספורט על שם רוברט חיים, ראש המועצה המקומית הנבחר הראשון של אשדוד. כמו כן, היא כוללת אתרי עניין תיירותיים וארכאולוגיים.
טיילת הספורט

מכיכר עין השמש (שדרות תל חי) ועד כיכר הדייגים (שדרות יצחק הנשיא), משתרעת טיילת הספורט על שם רוברט חיים, ראש המועצה המקומית הנבחר הראשון, ראש המועצה המקומית. לאורכה שבילי הליכה ואופניים לצד מתקני כושר, וריהוט כמו פרגולות וספסלים מבטון. הטיילת, שנבנתה בעלות של 30 מיליון ש"ח, נחנכה בפברואר 2012.
תוואי השדרה ואתריה

שדרות משה דיין נצמתות עם מספר שדרות בעלות חשיבות בעיר. השדרות והרחובות עמן היא נפגשת, מדרום לצפון, הן:
תל חי – שדרה מעורבת שימושים העוטפת את רובע ט"ו מדרום ומחברת אותו לרובע י"ז, במערבהּ כיכר עין השמש ומסוף הריביירה
יצחק רבין – חוצה את העיר מפארק קק"ל ובדיונות במזרח, עד כיכר השלום
עובד בן עמי – חוצה את העיר ממזרח, מכיכר אורוגוואי שעל שדרות משה דיין, בואכה רובע המרינה, ועד כיכר אלטלנה
מנחם בגין – חוצה את העיר ממזרח, מהכניסה והיציאה הדרומית ואזור תחנת הרכבת אשדוד – עד הלום ועד כיכר המפרשים (יהודי סלוניקי) בואכה פארק המרינה
ירושלים – חוצה את העיר ממזרח, מאזור גשר עד הלום ועד פארק אשדוד-ים
רוגוזין – הרחוב הראשי לשעבר של אשדוד ומהוותיקים בה, השוכן ברובע א' ונמתח עד כיכר האמנות ברובע ד', קרוי על שם התעשיין והנדבן היהודי-אמריקאי ישראל רוגוזין שתרם להקמת העיר
יצחק הנשיא – חוצה את העיר ממזרח מכיכר אלתא מערכות שבין רובע ג' ל-ז' ועד כיכר הדייגים בואכה טיילת חוף לידו
השדרה מהווה טיילת וכביש חוף בעיר. היא נושקת למרבית רצועת חוף אשדוד וכוללת שני אתרים ארכאולוגיים בחלקה הדרומי (ברובע ט"ו) – שתי אחוזות קבר מהתקופות הרומית והביזנטית, כחלק מפארק אקולוגי מצודת-ים אשדוד, וכן מצודת אשדוד ים.
בחלקה המרכזי-צפוני, השדרה מתקמרת אל פנים-העיר ועוטפת את רובע המרינה ופארק אשדוד-ים ומסתיימת בכיכר הדייגים, בואכה רחוב הטיילת.
תוואי השדרה ואתריה > דרום > כיכר עין השמש – שדרות יצחק רבין

במקטע הנמתח בין כיכר עין השמש לשדרות יצחק רבין, השדרה מקבילה לרובע ט"ו לכל אורכו. בכיכר עין השמש, השדרה נפגשת עם שדרות תל חי התוחמת את רובע ט"ו מדרום, וכן עם שתי שדרות קצרות – שדרות מונטיפיורי, המחברת את רובע ט"ו אל רובע ט"ז ושדרות הים התיכון. ממערב לשדרה, ממוקם "מסוף הריביירה" לאוטובוסים. בצומת זו, השדרה נושקת לחוף הדרומי ביותר של העיר, חוף באר שבע.
במרכז המקטע, השדרה נפרצת מזרחה אל תוך רובע ט"ו ברחוב מוטה גור, בו ממוקם פארק חסן השני, מלך מרוקו, הפונה גם אל שדרות משה דיין.
בהמשך, השדרה נצמתת עם שדרות יצחק רבין בכיכר רחמים חדד. רבין היא שדרה ארוכה הנמתחת משדרות אלטלנה ברובע י"ג ממזרח, דרך גן דוד המלך וגן קק"ל אשדוד, ועד כיכר השלום, בואכה מצודת אשדוד ים.
כמו כן, היא מכילה כמה אתרי עניין ארכאולוגיים וסביבתיים – קברים רומיים וביזנטיים, פארק אקולוגי ומצודת נמל ערבית.
תוואי השדרה ואתריה > דרום > כיכר עין השמש – שדרות יצחק רבין > אחוזות הקבר

אחוזות הקבר
במרכז המקטע, ממוקם שתי אחוזות קבר מהתקופות הרומית והביזנטית בארץ ישראל, המכילות 3 קברים מקומרים שהיו שייכים לבית הקברות של עיר הנמל אשדוד ים. אחוזות הקבר הן חלק מפארק אקולוגי מצודת-ים אשדוד, והן מתחברות ל"שביל הצבאים".
אחוזות הקבר נגלו במהלך פיתוח הטיילת בחפירות ארכאולוגיות על ידי רשות העתיקות.
תוואי השדרה ואתריה > דרום > כיכר עין השמש – שדרות יצחק רבין > פארק אקולוגי מצודת-ים אשדוד

הפארק האקולוגי
תצפית דרומה אל חולות ניצנים ואשקלון
מצפה יוחאי
מחוף באר שבע ועד מצודת אשדוד ים, משתרע הפארק האקולוגי. הוא הוקם בתכנונו של אדריכל הנוף ליאב שלם על ידי רשות מקרקעי ישראל, החברה לתיירות של אשדוד והעירייה, ונפתח ב-2020. הפארק מתוחזק על ידי רשות הטבע והגנים. הפארק, ששטחו כ-300 דונם, כולל שבילי הליכה מעגליים לא-כבושים.
תוואי השדרה ואתריה > דרום > כיכר עין השמש – שדרות יצחק רבין > מצודת אשדוד ים

מצפון למצודה ממוקם מצפה יוחאי שהוקם ב-2022 להנצחת יוחאי אלקיים, תושב העיר שהציל אישה מטביעה בחוף ב-2018. המצפה ממוקם מעל נקז חוף המצודה.
תוואי השדרה ואתריה > דרום > שדרות יצחק רבין – שדרות עובד בן עמי

במקטע שבין שדרות יצחק רבין לשדרות עובד בן עמי, השדרה מקבילה לרובע י"א לכל אורכו. ממערב, ממוקמים שני חופים – "חוף הפרחים" (חוף י"א) והחוף הנפרד המיועד לקהל דתי וחרדי.
בחלק הדרומי של המקטע, ממוקמת כיכר אליאנס, המחברת בין השדרה לרובע י"א במזרח דרך שכונת וילות. ממערב, ממוקם חוף י"א ותחנת שאיבת ביוב של תאגיד המים העירוני "יובלים". בסמוך אליו, ממוקם המבנה הנטוש של מלון "סן טרופה" כ-100 מטר מקו החוף. המבנה שימש בעבר הקאנטרי קלאב העירוני ומאז עומד נטוש.
השדרה נצמתת עם רחוב נחל ירקון בכיכר גיל קקו. הכיכר מנציחה את טוראי גיל קקו (18) שנהרג בתאונת דרכים ב-2001 בעת מילוי תפקידו. בתוכה ובסביבתה ניצבים פסלים של אנשים צועדים, שעוצבו על ידי עובדי תחנת הכוח אשכול, עמיתיהם של אביו. רחוב נחל ירקון, שלאורכו שביל הליכה, מוביל למרכז המסחרי של רובע י"א ברחוב כנרת המעגלי. ממערב לכיכר, ממוקמת הכניסה לחוף הפרחים, ומעט צפונית לה הגישה לחוף הנפרד.
בהמשך ממוקמת כיכר אורוגוואי, המחברת את השדרה עם רחוב ואלוס ממערב המובילה לרובע המרינה, מרינה אשדוד ופארק האגם, ושדרות עובד בן עמי ממזרח – עורק תנועה ראשי המגיע עד הדיונה הגדולה בפארק החולות. כיכר אורוגוואי גם היא מנציחה תושב העיר שנפל בעת מילוי תפקידו בשירות בצה"ל. בכיכר ניצב הפסל המוגבה "נער מכונף" בעיצובה של הפסלת עפרה צימבליסטה, להנצחת רב-סמל מריאן ברקוביץ' (31), תושב העיר שנפל בכפר גלעדי עם 11 מחבריו ליחידה במלחמת לבנון השנייה.
בהמשך, ועד לאחרי המפגש עם כיכר האמנות, השדרה מתקמרת אל תוך פנים-העיר, ועוטפת את רובע המרינה ממזרח.
תוואי השדרה ואתריה > מרכז > כיכר אורוגוואי – כיכר המפרשים

במקטע הנמתח בין כיכר אורוגוואי לכיכר המפרשים ניצבים לראשונה שני רבעי מגורים זה מול זה – רובע הקריה מע"ר (מרכז עסקים ראשי) הדרומי ורובע המרינה. במזרח מתרחשת בנייה של רובע המע"ר לגובה ובציפוף, וממערב פארק לאורך השדרה המשתרע עד רחוב ואלוס.
השדרה נצמתת עם כיכר המפרשים, המחברת אותה אל שדרות מנחם בגין במזרח ורחוב אקסודוס ברובע המרינה ממערב. במרכז הכיכר, הקרויה רשמית על שם יהודי סלוניקי, ניצב פסל "המפרשים" שנוצר על ידי ישראל הדני. הפסל מזוהה עם העיר אשדוד, וסמל העיר החדש שעוצב בשנת 2016 מציג מפרשים בהשראה מהפסל. בהמשך שדרות מנחם בגין, ממוקמת "כיכר הספירלה" בסמוך לבית עיריית אשדוד, שעוצבה גם היא בידי הדני.
צפון-מזרחית לכיכר, מתוכננת לקום ספרייה עירונית חדשה בקריית התרבות ע"ש צבי צילקר.
תוואי השדרה ואתריה > מרכז > כיכר המפרשים – שדרות ירושלים – כיכר האמנות

שקיעה על האגם המלאכותי בפארק אשדוד-ים
אמפי אשדוד
במקטע שבין כיכר המפרשים לכיכר האמנות דרך שדרות ירושלים, ממוקמים אתרים מרכזיים רבים בעיר, מסחרית ותרבותית.
לכל אורך המקטע, ניצב מול השדרה "פארק אשדוד-ים" ממערב, שלו שערים אל השדרה. הפארק, שנפתח ב-2013, הוא הפארק העירוני הגדול בעיר והוא משתרע על שטח של 200 דונם. בחלקו הצפוני, הקרוב לכיכר האמנות, ממוקם התיאטרון הפתוח "אמפי אשדוד".
בין כיכר המפרשים לשדרות ירושלים, ניצב ממזרח רובע הקריה ("הסיטי"), רובע מרכזי בעיר המשלב מגורים ומסחר. בפרט, השדרה נושקת לקריית התרבות ע"ש צבי צילקר, חלק מרובע הקריה שבו שוכנים מוסדות תרבות וציבור מרכזיים – בית עיריית אשדוד, המשכן לאמנויות הבמה, מרכז פסג"ה, בית יד לבנים ומרכז תרבות מונארט, בו שוכן מוזיאון אשדוד לאמנות וקונסרבטוריון אקדמא. בהמשך ממוקמים בנייני מגורים הפונים אל השדרה, כשבקדמתם פארק שער הקריה, שמדרומו השדרה מובילה אל מתחם המע"ר הצפוני דרך רחוב הבנים.
פסלים בעיצוב האמן בן העיר ברוך וינד בפארק שער הקריה
"" הממוטט את עמודי המקדש הפלשתי לאל דגון.
– אנדרטה לזכר קורבנות יהודי לוב בשואה
בהמשך, השדרה נפגשת עם שדרות ירושלים, לקראת כניסה מס' 1 לפארק אשדוד ים. זהו הצומת המרומזר היחיד בשדרה, כאשר לכל אורכה הצמתים בנויים כמעגלי תנועה.
במקטע שבין שדרות ירושלים לכיכר האמנות, ניצב ממזרח לשדרה רובע ד', ממנו פונים לשדרה בנייני מגורים וכן פארק מגדלי התאומים להנצחת פיגועי 11 בספטמבר שאירעו בארצות הברית, בהם נהרגו 4 ישראלים ששמותיהם חקוקים על אנדרטה מסלע בפארק.
השדרה ממשיכה צפונה אל כיכר האמנות על שם אבשלום, אמן ופסל ישראלי-צרפתי תושב העיר. במרכז הכיכר ניצב פסל המבוסס על אחת מיצירותיו. הכיכר מחברת בין השדרה לרחוב רוגוזין מצפון ומפקורה מדרום. רוגוזין הוא אחד הרחובות הראשונים בעיר, שנחנך ב-1958 והיה למרכז הבילוי העיקרי עד לעליית רובע הקריה עם תחילת המאה ה-21. רחוב מפקורה עוטף מצפון פארק אשדוד-ים, ובו שוכנת אנדרטה בפיסולו של ברוך וינד לנספים באוניות המעפילים סטרומה ומפקורה, ומגרש פטאנק – משחק כדור הפופולרי בצרפת.
תוואי השדרה ואתריה > צפון

בחלק של השדרה הנמתח מכיכר האמנות עד כיכר הדייגים, ניצבת ממזרח שכונת וילות ברובע ד', וממערב, חוף אורנים.
כיכר הדייגים, המחברת בין השדרה לרחוב הטיילת ולשדרות יצחק הנשיא, מנציחה את ותיקי העיר אשדוד. הכיכר מציגה פסל של דייג, בעיצובה של אורנה בן-עמי. היא נחנכה ב-2019 בהשתתפות שלושת ראשי עיריית אשדוד, יחיאל לסרי, צבי צילקר ואריה אזולאי.
ביאורים

1 2  המועצה המקומית אשדוד-ים שינתה את שמה לאשדוד במהלך כהונתו של חיים
↑  למעט המקטע שבין שדרות מנחם בגין לרחוב רוגוזין
1 2  רובע הקריה מע"ר (חלק מרובע הקריה) ממוקם במערב רובע הקריה, והוא מחולק לשני מתחמים לא רציפים, המופרדים על ידי קריית התרבות ע"ש צבי צילקר – דרום וצפון.